tartuNLP/wikipedia-smugri-20251201 huggingface dataset:
Murdmaasuusatamise olümpiamängude medalivõitjate nimekiri

Murdmaasuusatamise olümpiamängude medalivõitjate nimekirjas on loetletud kõik taliolümpiamängude murdmaasuusatamise võistluste võitjad, samuti teise ja kolmanda koha saavutanud, jaotatuna meeste ja naiste ning individuaalvõistluste kaupa. Ülejäänud osas on loetletud kõik olümpiamedalistid, jaotatuna meeste ja naiste kaupa. Viimases osas on esitatud individuaalsed riikide edetabelid.
Alates 1988. aastast on võistlusi peetud nii klassikalises kui ka vabastiilis. Need on tabelites tähistatud tähtedega (K) või (V). Kui alates 1988. aastast teatevõistluste kohta pole tähistust antud, siis võisteldi mõlemas stiilis.
Võistlused.
Mehed.
Meeste murdmaasuusatamise võistlused taliolümpiamängudel hõlmavad järgmisi alasid:
Sprint.
Medalitabel
Teatesprint.
Medalitabel
10 km.
Medalitabel
18 km.
Medalitabel
15 ja 18 km olümpiamedalivõitjad on ühes medalitabelis
30 km.
Medalitabel
50 km.
Medalitabel
10 + 15 km jälitussõit.
Algul sõideti eraldistardist 10 km klaasikalises stiilis ja järgmisel päeval toimus viitstardist 15 km vabastiilis sõit.
10 + 10 km jälitussõit.
Algul sõideti eraldistardist 10 km klaasikalises stiilis ja samal päeval toimus viitstardist 10 km vabastiilis sõit.
30 km Skiathlon.
Start 15 km ühisstardist klassikalises stiilis ja seejärel peale suusavahetust 15 km vabastiilis jälitussõit.
Medalitabel
4 × 10 km.
Medalitabel
Naised.
Naiste murdmaasuusatamise võistlused taliolümpiamängudel hõlmavad järgmisi alasid:
Sprint.
Medalitabel
Teatesprint.
Medalitabel
5 km.
Medalitabel
10 km.
Medalitabel
15 km.
Medalitabel
30 km.
Medalitabel
20 ja 30 km olümpiamedalivõitjad on ühes medalitabelis
5 + 10 km jälitussõit.
Algul sõideti eraldistardist 5 km klaasikalises stiilis ja järgmisel päeval toimus viitstardist 10 km vabastiilis sõit.
5 + 5 km jälitussõit.
Algul sõideti eraldistardist 5 km klaasikalises stiilis ja samal päeval toimus viitstardist 5 km vabastiilis sõit.
15 km Skiathlon.
7,5 km ühisstardist klassikalises stiilis ja seejärel peale suusavahetust 7,5 km vabastiilis jälitussõit.
Medalitabel
4 × 5 km.
Medalitabel
Kutná Hora

Kutná Hora (saksa keeles "Kuttenberg") on linn Tšehhis Kesk-Tšehhi maakonnas, Kutná Hora ringkonna halduskeskus. Kutná Hora asub Kolínist ligikaudu 10 km lõunakagus ja Prahast umbes 63 km idas.
Tsistertslaste Sedleci klooster asutati tänapäeva Kutná Hora territooriumile 1142. aastal. Hõbeda kaevandamist alustati piirkonnas 1260. aastal. Kutná Hora ("Mons Cuthna") nime on ürikutes esmamainitud 1289. aastal. 1300. aastal andis kuningas Václav II välja seaduse "Ius regale montanorum", mille alusel Kutná Hora kujunes linnaks. 14. sajandi alguses sai Kutná Hora Tšehhi keskse rahapaja asukohaks. 1421. ja 1424. aastal rüüstasid linna hussiidid. Hõbeda kaevandamine taastati linnas 1469. aastal. Aastatel 1494–1496 toimusid piirkonnas kaevurite mässud. Kolmekümneaastase sõja ajal rüüstasid 1639. ja 1643. aastal linna Rootsi väed. 1770. ja 1823. aastal laastasid linna suured tulekahjud. Sedleci tsistertslaste klooster suleti 1783. aastal.
Alates 1995. aastast kuuluvad Kutná Hora ajalooline linnakeskus koos Kutná Hora Barbara kiriku ja Sedleci Jumalaema peakirikuga UNESCO maailmapärandi nimistusse.
Kutná Hora vanalinn on alates 31. augustist 1961 ajalooline linnakaitsereservaat.
Baie des Anges

Baie des Anges (eesti keeles Inglite laht) on laht Vahemere rannikul, Lõuna-Prantsusmaal. See asub Provence-Alpes-Côte d’Azur'i piirkonnas, Alpes-Maritimesi departemangus ning on osa Prantsuse Rivierast (Côte d’Azur). Lahe põhjakaldal asub Nice.
Laht ulatub umbes 20–25 kilomeetri pikkuselt mööda rannikut lääne pool Cap d'Antibes'ist kuni ida pool Cap de Nice'ini. Baie des Anges on tuntud oma kaunite rannikumaastike, selge sinise vee ja meeldiva vahemerelise kliima poolest. See on populaarne turismipiirkond ning mängib olulist rolli piirkonna majanduses.
Nice'i rannikut mööda kulgeb Promenade des Anglais ehk Inglaste promenaad, mis sai oma nime 19. sajandi alguses piirkonda saabunud Briti aadlike järgi. Inglased veetsid seal talvehooaega ning panustasid ka promenaadi rajamisse.
Lahe nime päritolu on seotud erinevate legendide ja uskumustega. Ühe tuntud kristliku legendi järgi jõudis püha Reparata, keda peetakse Nice'i kaitsepühakuks, ihu lahe äärde väikese paadiga, mida juhatasid inglid. Sellest pärinebki lahe nimetus Baie des Anges ehk Inglite laht.
Baie des Anges on tuntud ka tänu prantsuse režissöörile Jacques Demyle, kes tegi 1963. aastal filmi "Inglite laht" ("La baie des anges"). Film räägib armastusest ja elust lahe ääres ning näitab kauneid piirkonna vaateid.
Inglite laht

Inglite laht võib tähendada mitut asja:
Albertustaaler

Albertustaaler oli 16.–17. sajandi Habsburgide valitsemisajal Hispaania Madalmaades vermitud hõbetaaler, mis oli väärtuslik ja laialdaselt kasutatud rahaühik oma varauusaja Euroopa rahanduses.
Mündil kujutati Madalmaade regenti kardinal Albert VII-t ja tema abikaasat Isabella Clara Eugeniat.
Levik Eesti- ja Liivimaal.
Varauusajal Madalmaadega kaubanduslikult viljakaubandusega seotud Eesti- ja Liivimaa linnades oli albertustaaler kasutusel paralleelselt kohalike rahaühikutega (Riia mark jt) ning oli kasutusel Eesti- ja Liivimaal ka Venemaa keisririigis 18. sajandil. Riia linn laskis Hollandis albertustaalreid vermida ka oma kaubanduse tarbeks.
Albertustaalri kohta kasutati Rootsis korstaalri või ka patagooni nimetust.
Ametlikult oli Venemaa keisririigis mõlema raha väärtus võrdne, 18. sajandil aga muutus taalri ja rubla turukurss taalri kasuks. Albertustaaler maksis 18. sajandi lõpul, 19. sajandi alguses Liivimaal 115–130 vene kopikat, kohati enamgi.
Brandýs nad Labem-Stará Boleslav

Brandýs nad Labem-Stará Boleslav on linn Tšehhis Kesk-Tšehhi maakonnas Praha idaringkonnas. Brandýs nad Labem-Stará Boleslav asub Elbe (Labe) jõe ääres, Praha kesklinnast ligikaudu 21 km kirdes.
Brandýs nad Labem-Stará Boleslavi linn tekkis 1960. aastal, mil ühendati kaks linna – Brandýs nad Labem ja Stará Boleslav. Stará Boleslav rajati kindlustatud asulana 900. aasta paiku. 935. aastal mõrvati Stará Boleslavis Püha Václav, keda austatakse kui märtrit ja Tšehhimaa patrooni. Brandýs nad Labemi on esmamainitud 1304. aastal.
Ballyspellani sõlg

Ballyspellani sõlg on 9. sajandist pärinev hõbedast iiri tüüpi pikanõelaline hoburaudsõlg (sõle nõela pikkus on 25,2 cm), mis asub Iirimaa Rahvusmuuseumis Dublinis (CIIC 27). Sõle laienevate otste tagaküljel on neli (kolm ja üks) ogamkirjas rida.
Sõle leidsid 1806. aastal talumehed Ballyspellani (iiri Baile Uí Spealáin, Kilkenny krahvkond Iirimaal) lähedal üht küngast kaevates. Sõlg on üks vähestest, umbes tosinast teadaolevast vallasesemest, mis on ogamkirjas tekstiga ja pole tehtud kivist.
Promenade des Anglais

Promenade des Anglais ehk Inglaste promenaad on kuulus rannapromenaad Nice'i linnas, Lõuna-Prantsusmaal, Baie des Anges'i ääres Vahemere rannikul. See on umbes seitsme kilomeetri pikkune jalutus- ja rattarada, mis kulgeb mööda linna rannikut, pakkudes kauneid vaateid merele ja linnale.
Promenaadi rajamise algusajaks loetakse 1822. aastat, mil Briti aadlikud hakkasid Nice'i piirkonnas talve veetma. Inglased panid aluse promenaadi ehitamisele, et luua meeldiv jalutustee mere ääres. Nimi Promenade des Anglais tähendab sõna-sõnalt “Inglaste promenaad”.
Promenade des Anglais on läbi aegade olnud oluline nii kohalikele elanikele kui ka turistidele. Tänapäeval on see populaarne jalutamis-, rattasõidu- ja puhkeala, kus toimuvad mitmed kultuuri- ja spordiüritused. Promenaadi ääres asuvad luksuslikud hotellid, restoranid ja kauplused.
Charles McArther Emmanuel

Charles McArther Emmanuel (sündinud 12. veebruaril 1978; tuntud ka kui Chuckie Taylor) on Ameerika Ühendriikide ja Libeeria sõjakurjategija ja endine sõjaväelane. Tema isa Charles Ghankay Taylor oli aastatel 1997–2003 Libeeria president.
Taylor sündis ja elas kuni 16. eluaastani koos emaga Ameerika Ühendriikides. 1994. aastal kolis ta Libeeriasse isa juurde. Oma isa valitsusajal juhtis ta kurikuulsalt vägivaldset Terrorismivastast Üksust (inglise keeles Anti-Terrorist Unit ehk ATU). Kui ta Ameerika Ühendriikidesse naasis, peeti ta kinni ning mõisteti ATU kuritegude eest 97 aastaks vangi.
Nice'i Püha Reparata katedraal

Nice'i Püha Reparata katedraal ehk Nice'i katedraal (prantsuse keeles Cathédrale Sainte-Réparate de Nice) on roomakatoliku kirik Prantsusmaal Nice'i vanalinnas (Vieux-Nice).
See on Nice'i piiskopkonna peakirik ning pühendatud linna kaitsepühakule, pühale Reparatale.
Katedraali ehitus algas 17. sajandi keskel (1650) ja see valmis ametlikult 1699. aastal, kuigi muudatusi ja täiendusi tehti veel hiljemgi. Hoone on ehitatud barokkstiilis, järgides eriti Rooma Jeesuse Seltsi (Jesuiitide) kirikute arhitektuurilist eeskuju. Sellel on rikkalikult kaunistatud fassaad, kõrge kellatorn ning uhke sisekujundus, mida iseloomustavad mitmed kabelid, freskod ja nikerdused.
Katedraali nimi ja pühendus tulenevad legendist püha Reparata kohta, mille järgi saabus tema ihu inglite juhitud paadis Baie des Anges'i ehk Inglite lahe äärde, just sinna, kus tänapäeval asub Nice. Sellest legendist on inspireeritud ka lahe nimi ning pühak on Nice'i patroon alates varakeskajast.
Tänapäeval on Cathédrale Sainte-Réparate lisaks usulisele tähendusele ka oluline kultuuri- ja turismiobjekt. See on riikliku kultuurimälestisena (monument historique) kaitse all alates aastast 1906.
Malibu

Malibu (ventureño keeles "Humaliwo"; hispaania keeles "Malibú") on linn Santa Monica mägedes Los Angelese maakonnas Californias Ameerika Ühendriikides. See asub Los Angelese kesklinnast umbes 48 km läänes. Malibu on tuntud vahemerelise kliima ja pika, 34-kilomeetrise, Vaikse ookeani-äärse liivarannariba poolest. Seal elab hulgaliselt Hollywoodi kuulsuseid ja äritegelasi. Lisaks multimiljonäridele on Malibus ka keskklassi ja kõrgema keskklassi linnaosi. Linna läbib maantee California State Route 1, mis kulgeb mööda Vaikse ookeani rannikut. Aastal 2020 elas Malibus üle 10 000 inimese. Aastal 2025 hävis Palisadesi tulekahjus peaaegu terve Malibu kesklinnalähedane elamurajoon.
Peaministri, ministrite ja Riigikontrolöri tasude seadus

Peaministri, ministrite ja Riigikontrolöri tasude seadus on V Riigikogu poolt 15. märtsil (I lugemine) ja 16. märtsil (II lugemine, redaktsioon ja lõpphääletamine) ning Riigivanema poolt 21. märtsil 1934 väljakuulutatud seadus.
Seadusel on 5 paragrahvi. Seaduse algtekstile kirjutasid alla Peaminister Riigivanema ülesannetes Konstantin Päts ja Majandusminister Karl Selter. Seadusega määratakse Peaministrile 750 krooni ja ministritele ja Riigikontrolörile kuus palka, sõiduraha Peaministrile, ministritele ja Riigikontrolörile 100 krooni kuus, Peaministrile, Välisministrile ja Kaitseministrile korter sisseaseade, kütte ja valgustusega.
Seadus loeti maksvaks uue põhiseaduse maksmahakkamise ajast 24. jaanuaril 1934, avaldati Riigi Teatajas 28. märtsil 1934 ja Seaduste Kogu I köite 1938. aasta väljaande 4. jaos seadusena nr.2.
Nepomuk

Nepomuk (saksa keeles "Pomuk") on linn Tšehhis Plzeňi maakonnas Plzeňi lõunaringkonnas. Nepomuk asub Plzeňi kesklinnast ligikaudu 32 km lõunakagus.
Asula vanim kirjalik mainimine on seotud lähedalasuva tsistertslaste kloostri asutamisega 1144. aastal. Algselt oli küla nime Pomuk. Nepomuk sai linnaõigused 1413. aastal. 1420. aastal põletasid hussiidid kloostri maha. 18. sajandil kujunes Nepomuk palverännusihtkohaks.
Nepomukis on sündinud preester ja märter, katoliku pühak Johann Nepomuk (u. 1350–1390).
Komandant

Komandant on riigi julgeoleku mõttes olulise piirkonna, hoone või muu objekti (sõjaväeline) ülem.
Nice'i vanalinn

Nice'i vanalinn (Vieux-Nice) on ajalooline linnaosa Vahemere-äärse Nice'i südames, mida iseloomustavad kitsad käänulised tänavad, värvilised barokkstiilis hooned ja turud. See piirkond on linna ajalooline tuumik, mille kujunemine ulatub keskaega, kui Nice kuulus Savoia hertsogkonda. Tänapäeval on vanalinn tuntud oma itaaliapärase arhitektuuri, kohvikute, kohalike käsitööpoodide ning traditsiooniliste turgude, nagu Cours Saleya, poolest.
Vanalinnas paiknevad mitmed ajaloolised ja kultuuriliselt olulised hooned, sealhulgas Nice'i Püha Reparata katedraal, Palais Lascaris (barokne aadlipalee), vanad kabelid ja väljakud. Piirkond on populaarsust kogunud ka oma ööelu, kohaliku köögi ja festivalide kaudu. 
Vieux-Nice on tänapäeval hästi säilinud ning üks linna kõige külastatavamaid piirkondi, mis pakub autentset elamust Nice'i ajaloost ja kultuurist.
Paranormaalsed nähtused

Paranormaalsed nähtused ehk anomaalsed nähtused on väga ebatavalised teaduslikult seletamata nähtused. Tavaliselt ei ole ka nende olemasolu teadusliult tõendatud. Nendega seotud valdkond on paranormaalia.
Kaukaasia vang

Kaukaasia vang (vene keeles: Кавка́зский пле́нник) on Aleksandr Puškini 1822. aastal ilmunud poeem, mis on pühendatud tema sõbrale Nikolai Rajevskile, mille ta kirjutas asumisel olles. Poeem on vene ohvitserist, kes olles pettunud kõrgklassi elus, läks seiklema Kaukaasiasse. Seal vangistasid ta tšerkessid, kuid kaunis tšerkessi naine päästis ta. Poeem põhineb etnograafiliselt tõestel andmetel, ja on osa ettekujutusest Kaukaasiast tänaseni. See on üks Puškini kuulsamaid teoseid.
Poeemis on poeetilised sõnad (epiloog, 2. salm):
&lt;poem&gt;
Ja sõjakarje vaibus:
Kõik on allutatud Vene mõõgale.
Uhked Kaukaasia pojad,
Te võitlesite, te surite kohutavalt;
Kuid meie veri teid ei päästnud,
Ei lummatud raudrüü,
Ei mäed ega tormakad hobused,
Ei metsiku vabaduse armastus!
Nagu Batu hõim,
Reedab Kaukaasia oma vanavanaisad
&lt;/poem&gt;
Nice'i Miséricorde'i kabel

Miséricorde'i kabel (prantsuse keeles Chapelle de la Miséricorde) on barokkstiilis katoliku kabel Prantsusmaal, Nice'i vanalinna (Vieux-Nice) südames, Cours Saleya turu ääres. Tegemist on ühe olulisema 18. sajandi religioosse arhitektuurimälestisega Prantsuse Rivieral. Alates 1921. aastast on kabel kantud Prantsusmaa kaitstavate ajaloomälestiste (Monument historique) nimekirja.
Kabeli ehitamist alustati 1747. aastal pärast seda, kui La confrérie des Pénitents Noirs de la Miséricorde otsustas rajada uue palvekoha. Ehitustööd viidi lõpule 1770. aastal. Hoone ehitati endise Sardiinia kuninga soolalao kohale, ajal, mil Nice kuulus Sardiinia kuningriigi koosseisu. Projekti autor oli Torino koolkonda kuuluv arhitekt Bernardo Antonio Vittone (1704–1770), kes on tuntud oma hilisbaroksete ja rokokoolike sakraalhoonete poolest.
Chapelle de la Miséricorde kuulub endiselt La confrérie des Pénitents Noirs de la Miséricorde'le ning seda kasutatakse aeg-ajalt liturgiliste talituste ja erisündmuste läbiviimiseks. Kabel on avatud ka külastajatele ning on populaarne sihtkoht nii arhitektuuri- kui kultuurihuviliste seas.
USA Hockey

USA Hockey on Ameerika Ühendriikides jäähoki eest vastutav üleriigiline ühendus. Selle on tunnustanud Rahvusvaheline Olümpiakomitee ja Ameerika Ühendriikide Olümpia- ja Paraolümpiakomitee kui riigis organiseeritud jäähoki juhtorgan. Samuti kuulub see Rahvusvahelisse Jäähokiföderatsiooni. Enne 1991. aasta juunit kandis ühendus nime Ameerika Ühendriikide Harrastusjäähoki Assotsiatsioon (AHAUS).
Cimiez

Cimiez on Nice'i linnaosa Prantsusmaal, mis asub kesklinnast kirdes, mäekünkal Vahemere kohal. Tegemist on ajaloolise ja prestiižse piirkonnaga, mis on tuntud oma antiiksete roomaaegsete varemete, 19.–20. sajandi belle époque'i arhitektuuri ning rahuliku ja rohelise elukeskkonna poolest. 
Cimiez kuulub Nice'i hinnatuimate elurajoonide hulka ning on populaarne nii kohalike elanike kui ka kultuuri- ja ajaloohuviliste seas.
Ajalugu.
Cimiezi piirkond kattub muistse Rooma linna Cemenelumi asukohaga, mis oli 1.–3. sajandil Alpes Maritimae provintsi pealinn. Cemenelum konkureeris tähtsuses mereäärse Nikaïaga, tänapäeva Nice'iga. Roomaaegset linna iseloomustasid suured termid, amfiteater ja varakristlik basiilika. Pärast Rooma riigi langust Cemenelum hääbus ning ala jäi osaliselt asustamata kuni keskajani, mil frantsiskaani mungad rajasid sinna kloostri ja hakkasid harima ümbritsevat maad.
19. sajandi lõpus muutus Cimiez eliitlinnaosaks, kuhu rajati luksuslikke villasid ja paleesid. Piirkonda külastas korduvalt ka Suurbritannia kuninganna Victoria, kelle auks ehitati Régina palee – esinduslik hotell, mida ta kasutas oma talveresidentsina.
Krispy Kreme

Krispy Kreme on Ameerika Ühendriikide sõõrikute kett, mille peakorter asub Põhja-Carolinas Charlotte'is. Krispy Kreme ei tegutse Eestis.
Marelle Erlenheim

Marelle Erlenheim (sünninimi Marelle Leetmaa; sündinud 25. veebruaril 1966) on eesti rahandustegelane ja riigiametnik. 
Elukäik.
Ta on lõpetanud Tallinna Tehnikaülikooli 1992 ehituse ökonoomika ja organiseerimise erialal majandusinsenerina. 1998–2001 oli tegevteenistuses vastloodud kaitseväe väeosa Lennubaas rahandus- ja eelarve jaoskonna ülemana. Erlenheimile on auastmelt nooremleitnant, ta kuulub alates 2001. aastast Kaitseliidu Tallinna maleva Toompea malevkonda ja Eesti Reservohvitseride Kogusse. Ta on läbinud kaplanite ja reservkaplanite orientatsioonikursuse KOK – 5, osalenud CIMIC ohvitserina mh õppustel Siil ja Kevadtorm.
2001–2005 töötas ta Riigikantselei rahandusosakonna juhatajana. 2005–2009 Sotsiaalministeeriumi finantsjuht. 2009–2014 Sotsiaalministeeriumi kantsler. 2014–2019 keskastmejuht Kaitseministeeriumi valitsemisalas. 2019–2024 Saue Vallavalitsuse sotsiaalosakonna juhataja. Kuulus Eesti Linnade ja Valdade Liidu sotsiaal- ja turvalisuse töörühmade koosseisu.
Alates 2016. aastast on ta olnud Usuteaduse Instituudi lektor õppeainetes ”Riik, ühiskond ja kirik” (2016, 2018, 2022) ”Hingehoidja ja kaplan sotsiaaltöö võrgustikes” (2018,2019, 2023, 2024), ”Sotsiaaltöö meetodid diakoonia kontekstis” (2022, 2024) ja ”Sotsiaalpoliitika, kirik, riik ja ühiskond” (2022, 2025). Marelle Erlenheimile on antud sotsiaaltöötaja kutse 7. tase lisaspetsialiseerumisega juhtimisele ja koolitustele. Ta on Eesti Sotsiaaltöö Assotsiatsiooni liige. Marelle Erlenheim on olnud AS-i Hoolekandeteenused nõukogu esimees, SA Põhja-Eesti Regionaalhaigla, SA Eesti Kristlikud Sõdurikodud, SA Sillamäe Narkorehabilitatsioonikeskuse nõukogu liige.
Marelle Erlenheim on teinud vabatahtlikku diakooniatööd ning olnud EELK SA Diakoonia- ja Ühiskonnatöö nõukogu liige ning projektijuht. Ta on olnud ka Nissi Maarja koguduse juhatuse aseesimees.
Täiendkoolitusena on ta omandanud võlanõustaja pädevuse ja läbinud kuuekuulise panganduskursuse. Ta õpib Postimehe Ajakirjanduskoolis.
Poliitikas.
Erlenheim osales 2017. aastal Saue Vallavolikogu valimistel valimisliidu ”Koostöö – Meie vald” nimekirjas ja 2023. aastal Riigikogu valimistel Pärnumaa valimisringkonnas Parempoolsete nimekirjas.
Isiklikku.
Marelle Erlenheimil on viis last.
Ennise helmes

Ennise helmes (CIIC 53, Briti Muuseum) on 2,1 cm läbimõõduga ovaalne merevaigust helmes, millel on lühike ogamkirjas tekst. Helmes pärineb Ennisest Clare'i krahvkonnas Iirimaal ja on dateeritud 5.–7. sajandisse. Ennise helmes on väikseim teadaolev ogamkirjaga ese.
Kirjeldus.
Helmes on punakast merevaigust, ovaalse kujuga ja läbiva auguga, mis viitab sellele, et see riputati nööri otsa ja kanti võib-olla kaelas. Täpselt pole teada, millal helmes valmistati või mis etapis sellele kiri lisati. Iirimaalt leitud esemete merevaik pärineb peamiselt Läänemere piirkonnast ning merevaikhelmed on sagedased leiud hilispronksiajast ja rauaajast kuni varakeskajani.
Kirja moodustavad selged ogamid mõnede ebatavaliste lisandustega. Lugemissuund arvatakse olevat alt üles nii, et helmes lebab lamedal küljel, auk tekstist paremal. Kummaline &lt;-kujuline märk teksti algul baasjoonest vasakul ei vasta ühelegi teadaolevale ogamtähele ja seda on peetud lisamärgiks "uileann". Sellele järgnevad suhteliselt selged märgid DMVA või DMLO, mille järel näib baasjoon harunevat, üks haru läheb paremale 45 kraadise nurga all ja tähed näivad olevat VA; teine haru läheb vasakule sarnase nurga ja pikkusega, vaid otsas on vaid üks kaldjoon või moodustub sarnanev kujund. Viimase tõlgenduse alusel ja vastupidisest suunast alustades on teksti loetud ATUCMLU.
Ajaloost.
Helmest mainiti ja kujutati illustratsioonil, tõlgendust lisamata, esmakordselt 1856. aasta publikatsioonis, kus märgiti, et see oli olnud paljude põlvkondade vältel Clare'i krahvkonna O'Connorite perekonna valduses (nii Macalister kui ka Westropp mainivad konkreetselt Ennise linna) ning et seda kasutati amuletina valutavate silmade raviks. Usuti ka, et see "tagab rasedatele naistele ohutuse nende katsumuste tunnil". Helme viimane omanik kinkis selle oma ülemusele, kellelt selle ostis juveliir James H. Greaves Corkist ja seejärel läks see 1888. aastal lord Londesborough' kollektsiooniga Briti Muuseumile.
Cimiezi küngas

Cimiezi küngas (prantsuse keeles colline de Cimiez) on kõrgendik Nice'i kirdeosas, mis ulatub umbes 90–100 meetrit üle merepinna. Küngas oli asustatud juba antiikajal, mil sinna rajati roomlaste linn Cemenelum, mis kujunes Alpes Maritimae provintsi halduskeskuseks. Tänapäeval kuulub Cimiezi kõrgendik samanimelise linnaosa koosseisu ning on tuntud oma kultuuripärandi ja roheluse poolest.
Kõrgendikul asuvad mitmed tähtsad ajaloo- ja kunstiasutused, sealhulgas Cimiezi amfiteater, Musée d'Archéologie de Nice-Cimiez, Henri Matisse'i muuseum, Marc Chagalli muuseum, frantsiskaani klooster koos kalmistuga ning Jardins des Arènes de Cimiez – park, mida ääristavad sajandivanused oliivipuud. Cimiez on ka prestiižne elamupiirkond, kus paiknevad 19. sajandi lõpu ja 20. sajandi alguse luksuslikud villad ning ajalooline Régina palee, mis oli kuninganna Victoria talveresidents.
Mários Ioánnou Elía

Mários Ioánnou Elía (sündinud 19. juunil 1978 Paphos) on küprose-kreeka helilooja, akadeemik ja kunstiliste ning kultuuriasutuste juht. Teda on muusikateadlased, kriitikud ja meedia kirjeldanud kui „muusikalist fenomeni“, „monumentaalsuse mees“, „oma põlvkonna heliloojate seas teerajaja“, „muusika uuendaja“, „helimaagia võlur“ ning „kaasaegse muusika imelaps“.
Looming.
Elia on rahvusvahelise haardega teoste autor. Tema loomingusse kuuluvad sümfooniad, oratooriumid, ooperid, rapsoodiad, kooriteosed ja pidulikud kompositsioonid, mida iseloomustavad originaalsus, leidlikkus ja erinevate muusikastiilide süntees. Tema kataloogis on ligikaudu 100 heliteost.
Rootsi naiste jäähokikoondis

Rootsi naiste jäähokikoondis on jäähokikoondis, mis esindab Rootsit naiste jäähokis. Koondist juhendab Rahvusvahelise Jäähokiföderatsiooni liige Rootsi jäähokiliit.
Tšehhi naiste jäähokikoondis

Tšehhi naiste jäähokikoondis esindab Tšehhit naiste rahvusvahelistel jäähokivõistlustel ja turniiridel, nagu maailmameistrivõistlustel, kus ta on võitnud kaks pronksmedalit, mõlemad 2020. aastatel. Koondis tegutseb Rahvusvahelise Jäähokiföderatsiooni liikme, Tšehhi jäähokiliidu haldusalas.
Soome naiste jäähokikoondis

Soome naiste jäähokikoondis on jäähokikoondis, mis esindab Soomea naiste jäähokis. Koondist juhendab Rahvusvahelise Jäähokiföderatsiooni liige Soome jäähokiliit.
Jabiru-toonekurg

Jabiru-toonekurg ("Jabiru mycteria") on toonekurglaste sugukonda kuuluv linnuliik.
Välimus.
Jabiru-toonekurg on 122–140 cm pikk. Tiibade siruulatus on 230–260 cm. Kaalub 8 kg.
Sulestik on valge. Pea ja kael on sulgedeta ja tuhmmustad. Kaela alaosas on 75–100 mm lai punast värvi triip. Kui lind on rahulik, on see triip sügavroosa, kui lind erutub, muutub see tumepunaseks. Nokk on must ja natuke ülespoole kõver. Jalad on mustad. Silmad on pruunid. Rinna keskel on 15 mm lai ja 50 mm pikk sulgedeta laik, mida on näha vaid siis, kui lind seisab püsti ja sirutab kaela välja.
Levik.
Jabiru-toonekure levila ulatub Mehhikost Põhja-Argentina ja Uruguayni.
Elavad padurates, savannides, ljaanodes, jõgede ja järvede ääres, lehtersuuetes ning riisipõldudel.
Toitumine.
Toituvad kaladest, konnadest, madudest, putukatest, noortest prillkaimanitest ja kilpkonnadest. Ljaanodes moodustavad kuival perioodil toidust 80% kalad, sealhulgas ameerika liitlõpused ja suured tiigersalmlerid. Vihmaperioodil toituvad peamiselt angerjatest.
Kuival perioodil toituvad 11–50-linnulistes parvedes, ajades kalad madalamasse vette, kus neid on lihtsam püüda. Vihmaperioodil toituvad üksi.
Pesitsemine.
Tavaliselt pesitsevad üksikult, vahel kolooniates koos teiste toonekurglastega. 2 m lai ja meetrisügavune pesa on ehitatud okstest ja mudast ning asub puu otsas. Belize'is pesitsevad 15–30 m kõrgusel, Venezuelas 8–26 m kõrgusel.
Colombias ja Mehhikos algab pesitsusaeg novembris või detsembris, Venezuelas pesitsevad juulist detsembrini. Kurnas on 3–4 muna. Muna on 73–76 mm pikk ja 58 mm lai. Pojad saavad lennuvõimeliseks 80–90 päeva vanuselt.
Eluiga.
Jabiru-toonekurg võib elada 36-aastaseks.
Džindžas

Džindžas on küla ("mazciems") Lätis Smiltene piirkonnas Bilska vallas. Küla asub valla kaguosas.
Seal kasvav tamm ümbermõõduga 4,54 m on looduskaitse all. Külas asub Džindžase bussipeatus. 
Viited.
Väike-Reola mõis

Väike-Reola mõis (saksa keeles "Klein-Rewold") oli rüütlimõis Kambja kihelkonnas Tartumaal. Nüüdisaegse haldusjaotuse järgi asub mõis Kambja vallas Tartu maakonnas.
17. sajandil eraldati Reola mõisast, Väike-Reola mõis ja 1829. aastal Vastse-Reola, hilisem Maaritsa mõis.
Kralovice

Kralovice (saksa keeles "Kralowitz") on linn Tšehhis Plzeňi maakonnas Plzeňi põhjaringkonnas. Kralovice asub Plzeňi kesklinnast ligikaudu 28 km põhjakirdes.
Asulat on esmamainitud 1183. aastal. Linnaõigused sai Kralovice 1547. aastal. Kolmekümneaastases sõjas hävis pool linnast. 1845. aastal tabas linna suur tulekahju. Linna taasülesehitamine kestis aastaid ja see muutis oluliselt kesklinna ilmet.
Kralovices asub endine Mariánská Týnice kloostrikompleks, mis oli varem palverännusihtkoht. Tänapäeval asub seal muuseum.
Victoria's Secret

Victoria’s Secret on Ameerika pesubränd, mis on tuntud eelkõige naistepesu tootjana. 
Ettevõte asutati 1977. aastal ning sellest on kujunenud üks juhtivaid pesubrände maailmas. Ettevõte on noteeritud New Yorgi börsil.
Victoria’s Secret on kuulus oma stiilsete ja mugavate toodete poolest ning iga-aastaste moeetenduste tõttu, kus astuvad üles maailmakuulsad modellid. 
Lisaks pesule pakub bränd ka ilutooteid ning on paljude naiste seas väga populaarne.
Belgia rahvuspäev

Belgia rahvuspäev (hollandi keeles "Nationale feestdag van België", prantsuse keeles "Fête nationale belge", saksa keeles "Belgischer Nationalfeiertag") on Belgia rahvuspüha. Seda tähistatakse 21. juulil. See on üks kümnest Belgia riigipühast, 21. juulil tähistatakse esimese belglaste kuninga Léopold I kroonimise aastapäeva. Léopold I krooniti aastal 1831.
Yang Hyun-jun

Yang Hyun-jun (korea keeles 양현준; sündinud 25. mail 2002 Busanis) on Lõuna-Korea jalgpallur, kes mängib parema äärepoolkaitsjana Šotimaa kõrgliigaklubis Celtic ja Lõuna-Korea jalgpallikoondises.
Lõuna-Korea kõrgliigas debüteeris ta 2021. aastal Gangwon FC meeskonnas. Läbimurde tegi ta järgmise aastal, kui lõi Lõuna-Korea kõrgliigas seitse väravat ning valiti liigahooaja parimaks noormängijaks.
2024. aasta juulis sõlmis ta viieaastase lepingu Celticuga. Celticu meeskonnas debüteeris ta 5. augustil mängus Ross County vastu. Esimese värava lõi ta sama aasta 12. novembril mängus Aberdeeni vastu.
Lõuna-Korea jalgpallikoondisse kutsuti Yang esimest korda 2022. aasta septembris. Koondisedebüüdi tegi ta aasta hiljem, 7. septembril sõprusmängus Walesi vastu. Ta kuulus Lõuna-Korea koondisse 2024. aasta Aasia meistrivõistlustel, kus pääses vahetusest väljakule veerandfinaalis Austraalia ja poolfinaalis Jordaania vastu.
Oliver Solberg

Oliver Solberg (sündinud 23. septembril 2001 Fredrikstadis Norras) on Rootsi rallisõitja. Tema kaardilugeja on britt Elliott Edmondson. 
Rallikarjäär.
Solberg alustas oma rallikarjääri 2017. aastal 15-aastaselt. Arvestades tema noorust, oli üks väheseid võistlusi, kus tal võistelda lubati, Läti rallimeistrivõistlused. Tema esimene ralli oli Rally Alūksne autoga Peugeot 208 R2 ning ta lõpetas 2. kohaga oma klassis. Läti ralli meistrivõistlustel 2018. aastal lõpetas LRC3 kategoorias 2. kohaga Mārtiņš Sesksi järel. 2019. aasta hooajaks istus ta R5 masinasse ning võitis Läti ralli meistritiitli Volkswagen Polo GTI R5 autoga.
Solberg tegi oma WRC debüüdi 2019. aasta Walesi rallil Volkswagen Polo GTI R5 auto roolis. Solberg sai oma esimese WRC-sarja võidu WRC3 klassis esikohaga Rally Estonial. 2020. aasta võitis ta FIA ERC1 juunioride meistri tiitli.
Aastatel 2021 liitus Solberg valitseva WRC-sarja tootjafirmade meistri Hyundai Shell Mobis WRT-ga, plaaniga sõita kogu hooaeg WRC-2 sarjas. Pärast debüüti meeskonna eest 2021. aasta Monte Carlo rallil Hyundai i20 R5-l pakuti talle ootamatult võimalust teha hooaja teisel etapil, Soome Arktika rallil, WRC Rally 1 debüüt. Ta lõpetas ralli 7. kohaga. Samal aastal sõitis veel kolmel WRC rallil.
2022. aastal võistles ta Hyundai i20 N Rally1 autoga kaheksal WRC rallietapil, parim oli 4. koht Belgia rallil. Sama hooaja lõpus teatati, et Solberg lahkub Hyundai tiimist. Hooaegadel 2023 ja 2024 võistles Solberg Škoda Fabia RS Rally2 autoga WRC2 sarjas, kuid ühtegi poodiumikohta ei võitnud. 
2025. aasta hooaega alustas ta samuti WRC2 sarjas Toyota GR Yaris Rally2 ralliautoga ning parim koht oli Akropolise ralli 6. koht. Rally Estonial võimaldati Solbergil võistelda Toyota GR Yaris Rally1 autoga ning tulemuseks oli rallivõit Ott Tänaku ja Thierry Neuville'i ees.
Isiklik elu.
Oliver Solberg on 2003. aasta ralli maailmameistri norralase Petter Solbergi ja rootslanna Pernilla Solberg (Walfridsson) poeg. Tema lell on Henning Solberg, kes on samuti võistelnud autoralli maailmameistrivõistluste WRC klassis. Henningu poeg Oscar Solberg on samuti rallisõitja. Oliver Solberg elab Lääne-Rootsis Gunnarskogi väikelinnas.
B. Traven

B. Traven oli kirjanik, ta arvatakse olevat pärit Saksamaalt või Poolast. Ta tegutses Saksamaal kui anarhist, ta taheti arreteerida, kuid ta põgenes Mehhikosse. Mehhikos ütles ta et on ameeriklane, kes elas San Franciscos, ja maavärinas läksid kaduma kõik tema dokumendid. Ta elas kogu oma ülejäänud elu Mehhikos. Ta kasutas alati pseudonüümi B. Traven, keegi ei tea tema tegelikku nime, kuigi selle kohta on oletusi. Tema teostest on tuntumad Sierra Madre aare, millest on tehtud ameerika film, ja Surmalaev, millest on tehtud saksa film. Tema teosed on väga muljetavaldavad, ning nendes kajastub anarhism isikliku mõtelaadina.
Curtea de Argeși klooster

Curtea de Argeși klooster on Rumeenia õigeusu klooster Lõuna-Rumeenias Argeși maakonnas Curtea de Argeși linnas.
Klooster rajati 16. sajandi alguses vürst Neagoe Basarabi valitsemisajal ning on silmapaistev näide Rumeenia kirikuarhitektuurist, milles põimuvad Bütsantsi, gooti ja renessansi mõjutused.
Lisaks religioossele ja arhitektuurilisele väärtusele on Curtea de Argeși klooster ka Rumeenia kuningliku perekonna matmispaik. Ajaloolisse kloostrikirikusse on maetud kuningas Ferdinand I, kuninganna Maria, kuningas Carol I ja kuninganna Elisabeta. 
Carol II säilmed toodi Rumeeniasse 2003. aastal pärast tema surma eksiilis 1953. aastal. Algselt asetati need ajutisse hauda kloostrikompleksis, kuid 9. märtsil 2019. aastal maeti ta ümber uude kuninglikku katedraali, mis asub kloostri vahetus läheduses. Samasse katedraali on maetud ka tema poeg kuningas Mihai I ja tema abikaasa kuninganna Ana.
72. ekspeditsioon

72. ekspeditsioon oli Rahvusvahelise Kosmosejaama 72. alaline meeskond. 
Ekspeditsioon algas 23. septembril 2024, kui kosmoselaev Sojuz MS-25 lahkus jaamast ning jaama komandöriks sai NASA astronaut Sunita Williams. Ekspeditsioon lõppes 18. aprillil 2025.
Missiooni käigus jätkati ulatuslikku teadustööd, keskendudes eelkõige bioloogiale, inimfüsioloogiale, füüsikale ja materjaliteadusele. Lisaks teadusuuringutele tegeles meeskond ka kosmosejaama hoolduse ja süsteemide uuendamisega, et tagada jaama tõrgeteta toimimine tulevaste missioonide jaoks.
Xalapa

Xalapa, ametlikult Xalapa-Enríquez, on Mehhiko Veracruzi osariigi pealinn ja samanimelise valla halduskeskus.
2020. aasta rahvaloenduse andmetel elas Xalapa linnas 443 063 inimest.
Xalapa paikneb Veracruzi osariigi keskosas ja on osariigi suuruselt teine linn pärast osariigiga samanimelist sadamalinna Veracruzi, mis asub Xalapast kagus.
Campeche

San Francisco de Campeche, üldiselt tuntud lihtsalt kui Campeche, on linn Mehhikos Campeche osariigis ning ühtlasi osariigi ja Campeche valla pealinn. Linn asub Campeche lahe kaldal, mis on osa Mehhiko lahest. 2020. aasta rahvaloenduse järgi elas linnas 249 623 inimest.
Linna rajasid 1540. aastal Hispaania konkistadoorid endise maiade linna Can Pech kohale. Kolumbuse-eelsest asulast on säilinud vaid väheseid jälgi.
Campeche linn on tuntud oma hästi säilinud koloniaalajastu linnamüüri ja kindlustuste poolest, mis kaitsesid linna piraatide rünnakute eest. Tänu oma hästi säilinud linnamüüridele ja väljapaistvale koloniaalarhitektuurile kanti Campeche 1999. aastal UNESCO maailmapärandi nimekirja. Campeche on koos Kanadas asuva Québeci linnaga üks väheseid Põhja-Ameerika linnu, kus enamik ajaloolisest linnamüürist on säilinud.
Ajalooliselt elasid hispaanlased müüride sees, samal ajal kui põlisrahvad elasid linnamüüride ümbruses asuvates eeslinnades ehk "barrio"tes, nagu San Francisco, Guadalupe ja San Román. Need asumid on tänaseni säilitanud oma ajaloolised kirikud, millest Guadalupe kirik on peaaegu 500 aastat vana.
Roheeoseline ebasirmik

Roheeoseline ebasirmik ("Chlorophyllum molybdites") on šampinjoniliste ("Agaricaceae") sugukonda, šampinjonilaadsete ("Agaricales") seltsi kuuluv liik seeni.
Seent on aastani 2025 leitud vaid Tallinna loomaaeda tekitatud tehislikust vihmametsast.
Elsa

Elsa võib tähendada järgmist:
ELSA võib tähendada järgmist:
Manzanillo

Manzanillo on rahvaarvult suurim linn Mehhiko Colima osariigis ning Manzanillo valla halduskeskus. Linn asub Vaikse ookeani rannikul ning on koduks Mehhiko kõige tihedaima liiklusega sadamale, mis vastutab México linna Vaikse ookeani suunalise kaubavahetuse eest.
Manzanillo on Colima osariigi suurim omavalitsus nii majanduselt ja turistide arvult. Linnas on alates 1957. aastast korraldatud rahvusvahelisi ja riiklikke kalastusturniire, sealhulgas Dorsey turniiri.
Viimastel aastakümnetel on Manzanillo arenenud ka rahvusvahelise turismisihtkohana, pakkudes külastajatele ranna- ja merepuhkuse võimalusi ning aastaringset soodsat kliimat.
Oaxaca de Juárez

Oaxaca de Juárez, lühidalt Oaxaca (zapoteki keeles Ndua), on Oaxaca osariigi pealinn ja suurim linn. See on ühtlasi ka Oaxaca valla halduskeskus, mis on rahvaarvult osariigi suurim ning tiheduselt neljas. Linn asub Centro ringkonnas, Oaxaca orus, Sierra Madre mäestiku jalamil Cerro del Fortíni nõlval, ulatudes Atoyac'i jõe kallasteni.
Oaxacas mängib tähtsat rolli päranditurism, mis on linna majanduse oluline osa. Linnas leidub rohkelt koloniaalarhitektuuri, arheoloogilisi paiku ning elavat põlisrahvaste – zapotekide ja mixtekide – kultuuripärandit. Oaxaca de Juárezi vanalinn koos lähedalasuva Monte Albáni arheoloogilise alaga lisati 1987. aastal UNESCO maailmapärandi nimistusse.
Linna nimi Oaxaca tuleneb nahua keele nimest "Huaxyacac", mis hispaania keelde mugandati esialgu kui "Guajaca", hiljem "Oaxaca". Aastal 1872 lisati nimele "de Juárez" austusavaldusena Benito Juárezile, kes oli osariigi põliselanik ning Mehhiko president aastatel 1852–1872, juhtides riiki ka Prantsuse interventsiooni ajal.
Linna zapotekikeelne nimi Ndua on endiselt kasutusel. Omavalitsuse vapil on kujutatud Donají, kes võeti Mixteki rahva poolt pantvangi ja hukati. Ta sümboliseerib linna traagilist, kuid sügavat ajalugu.
Malta ordu pass

Malta ordu pass on reisidokument, mida väljastatakse Malta ordu ametnikele. Tegemist on biomeetrilise passiga, mis vastab täielikult ICAO 9303 rahvusvahelisele standardile.
Malta ordu diplomaatilisi passe väljastatakse ainult piiratud ringile isikutele. Pass antakse Ordu valitsusorgani liikmetele, ordu diplomaatiliste esinduste juhtidele ja liikmetele (samuti nende abikaasadele ja alaealistele lastele) ning erandjuhtudel ka ordu eriülesannetega kõrgetele esindajatele. 2017. aastal oli kasutusel 500 Malta ordu passi. Neid passe omavad isikud jäävad oma päritoluriigi kodanikeks ning saavad kasutada oma riigi väljastatud passe.
Pass kehtib neli aastat ning selle kehtivus on otseselt seotud ametiaja kestusega.
Passi taotlemise ja trükkimise eest vastutab Viinis asuv Austria riiklik trükikoda ("Österreichische Staatsdruckerei").
Malta ordul on diplomaatilised suhted 115 riigiga, mis tähendab, et nendes riikides tunnustatakse ja aktsepteeritakse ordu passi kehtiva reisidokumendina. Euroopa Liidu riikidest ei tunnista seda kehtiva dokumendina Norra ja Taani.
Šveitsi naiste jäähokikoondis

Šveitsi naiste jäähokikoondis on jäähokikoondis, mis esindab Šveitsi naiste jäähokis. Koondist juhendab Rahvusvahelise Jäähokiföderatsiooni liige Šveitsi jäähokiliit.
Jaapani naiste jäähokikoondis

Jaapani naiste jäähokikoondis on jäähokikoondis, mis esindab Jaapanit naiste jäähokis. Koondist juhendab Rahvusvahelise Jäähokiföderatsiooni liige Jaapani jäähokiliit.
Saksamaa naiste jäähokikoondis

Saksamaa naiste jäähokikoondis on jäähokikoondis, mis esindab Saksamaat naiste jäähokis. Koondist juhendab Rahvusvahelise Jäähokiföderatsiooni liige Deutscher Eishockey-Bund.
Taani naiste jäähokikoondis

Taani naiste jäähokikoondis on jäähokikoondis, mis esindab Taanit naiste jäähokis. Koondist juhendab Rahvusvahelise Jäähokiföderatsiooni liige Taani jäähokiliit.
Ruikas

Ruikas on küla ("mazciems") Lätis Smiltene piirkonnas Bilska vallas. Küla asub valla põhjaosas.
Seal kasvav saar ümbermõõduga 4,34 m on looduskaitse all. Küla lähistel asuvad Vecruikase muinaskalmed on regionaalse kaitse all. Külas asub Ruikase bussipeatus. 
Viited.
Roņi (Bilska vald)

Roņi on küla ("mazciems") Lätis Smiltene piirkonnas Bilska vallas. Küla asub valla kirdeosas.
Viited.
Volga unilook

Volga unilook ("Sisymbrium volgense") on ristõieliste sugukonda unilooga perekonda kuuluv ühe- või kaheaastane rohttaim.
Taim kasvab Eestis harva, tulnukliigina.
Irvnokk

Irvnokk ("Anastomus") on toonekurglaste sugukonda kuuluv lindude perekond.
Perekonda kuulub kaks liiki:
Must-irvnokk

Must-irvnokk ("Anastomus lamelligerus") on toonekurglaste sugukonda kuuluv linnuliik.
Alamliigid.
Liigil on kaks alamliiki:
Välimus.
Must-irvnokk on 80–94 cm pikk. Kaalub 1–1,3 kg. Isaslind on suurem kui emaslind. "A. l. lamelligerus" on suurem kui "A. l. madagascariensis".
Nokk on 172 mm pikk. Lind ei saa nokka täielikult sulgeda, sest noka alumine pool on kaarjas. Kahe nokapoole vahele jääb 5,9 mm ruumi.
Sulestik on musta värvi ja rohelise, lilla või pruuni läikega. Noorlinnud on tuhmimat värvi.
Elupaik.
Elavad padurates, soodes, jõgede ja järvede ääres, riisipõldudel ning lammidel.
Toitumine.
Toituvad peamiselt 25–60 mm läbimõõduga tigudest, kuid ka karpidest, konnadest, krabidest, ussidest, kaladest ja putukatest. Pojad söövad ainult tigusid.
Otsivad toitu 10–50 cm sügavusest veest. Toidu leidmiseks kasutavad nii kompimist kui nägemist. Vahel seisavad nad vees kõndivate jõehobude seljas. Jõehobud liigutavad veetaimi, mille all elavad teod. Kui lind tigu näeb, haarab ta teo noka vahele ja lendab söömiseks veidi kaugemale.
Pesitsemine.
Pesitsevad kolooniates, mõnikord koos teiste liikidega. Pesa asub puu otsas, eelistavad alumisi oksi. Võivad pesitseda ka roostikus. 50 cm lai pesa on ehitatud okstest ja pilliroost ning vooderdatud lehtede ja rohuga.
Pesitsusaeg algab vihmaperioodi lõpus, kui tigusid on kõige rohkem. Vahel hakkavad pesitsema ka vihmaperioodi alguses või kuiva perioodi lõpus. Kurnas on 3–4 muna mõõtmetega 55,7 × 39,9 mm. Muna kaalub 35 g. Haudeperiood kestab 25–30 päeva. Pojad saavad lennuvõimeliseks 50–55 päeva vanuselt.
Santiago de Querétaro

Santiago de Querétaro (otomikeelne nimi: "Dähnini Maxei") on Mehhiko Querétaro osariigi pealinn ja suurim linn. 
Linn paikneb umbes 213 kilomeetrit Mehhiko pealinnast Méxicost loodes, 63 kilomeetrit San Miguel de Allendest kagus ning 200 kilomeetrit San Luis Potosíst lõunas. Linn on jaotatud 16 linnaosaks. 1996. aastal lisati Querétaro vanalinn UNESCO maailmapärandi nimistusse.
Alates 1990. aastate keskpaigast on Querétaro piirkonnas toimunud märkimisväärne tööstuslik ja majanduslik areng. Querétaro metropoli piirkonna SKP elaniku kohta ulatub umbes 20 000 USA dollarini, mis on teine kõrgeim Mehhiko suurlinnade seas pärast Monterreyt. Querétaro majanduse olulisemad valdkonnad on infotehnoloogia ja andmekeskused, logistikateenused, lennukitööstus, kõnekeskused, autotööstus ja masinatööstus ning keemia- ja toiduainetööstus. Querétaro piirkonnas on kiiresti arenev ka veinikasvatus, kus tegutseb ka tuntud Hispaania veinivalmistaja Freixenet. Osariik on täna Mehhiko suuruselt teine veinipiirkond, jäädes alla vaid Baja California osariigile.
Reynosa

Reynosa on Mehhiko Tamaulipase osariigi suurim linn. Linn on ühtlasi Reynosa valla halduskeskus.
Reynosa paikneb Rio Grande jõe lõunakaldal ning üle jõe paikneb USA piirilinn Hidalgo. Reynosa elanike arv oli 2020. aasta rahvaloenduse andmetel 691 557, mis teeb sellest Mehhiko 24. rahvarohkeima linna.
Reynosa majandus toetub peamiselt tööstusele ja tootmisele ning linnas asuvad mitmed ekspordiks tootvad tehased.
Manětín

Manětín (saksa keeles "Manetin") on linn Tšehhis Plzeňi maakonnas Plzeňi põhjaringkonnas. Manětín asub Plzeňi kesklinnast ligikaudu 30 km põhjaloodes.
Asulat on esmamainitud 1169. aastal, mil kuningas Vladislav II kinkis selle Johanniitide ordule. Johanniitide tegelik valitsusaeg Manětínis lõppes 1420. aastal. 1712. aastal hävis tulekahjus pool linnast.
Manětíni vanalinn ja linna haldusalasse kuuluv Rabštejn nad Střelou on alates 10. septembrist 1992 ajaloolised linnakaitsealad.
Linna olulisim vaatamisväärsus on barokkstiilis Manětíni loss.
Fin plotter

Mitme autoriga loomeprojekt, arvutigraafika pioneer Eestis. 
Autorid: Vello Tamm, Jüri Tenson, Jüri Lilles. Piltide signeerimise õigust omas Vello Tamm.
Kasutati mereuurimise alase teadustöö jaoks soetatud arvutit Tektronix 4051 (111-10), 1975. aasta mudelit koos plotteriga (printeri variant, mis liigutas paberi pinnal pliiatsit) Tektronix 4662. Lühend "fin" tuleneb graafikafailide laiendist .fin.
Näitusekomplekt (25 tööd) osales näitustel:
Pärnu, Mai kino avamise puhul,1986 
Vaasa, Pärnu linna poolt kingitus sõpruslinn Vaasale, 1986
Tallinn, Tammsaare muuseum, 1986
Tartu, Tartu Kunsti Muuseum, 1987
Merilo

Merilo on eesti perekonnanimi.
2025. aasta 1. jaanuari seisuga oli Eestis perekonnanimi Merilo 180 inimesel (73 mehel ja 107 naisel). Perekonnanimede levikult on Merilo meeste puhul 1266. ja naiste puhul 850. kohal. Perekonnanimi Merilo on levinuim Lääne maakonnas, kus neid on maakonna 10 000 elaniku kohta 3,91.
Zaretšnõi

Zaretšnõi (vene Заречный) on kinnine linn Venemaal Penza oblastis. Asub 6 km Penzast ida pool. 
Linn on sõjatööstuse keskus, seal toodetakse tankitõrjeraketikomplekse 9M123 Hrizantema ja tuumalõhkeseadeldiste komponente. Peamine tööandja on Rosatom.
2025. aastal elas linnas 58 597 inimest.
Luc Frieden

 
Luc Frieden (sündinud 16. septembril 1963 Esch-sur-Alzette'is) on Luksemburgi poliitik (CSV, Chrëschtlech-Sozial Vollekspartei, (Kristlik-Sotsiaalne Rahvapartei)) ja endine koja ametnik. Ta on olnud Luksemburgi Suurhertsogiriigi peaminister alates 17. novembrist 2023.
Ta oli Saadikutekoja liige aastatel 1994–1998 ja uuesti 2013–2014. Aastatel 1998–2013 oli ta mitme Luksemburgi valitsuse liige kas justiits-, rahandus- või kaitseministrina. Pärast ajutist poliitikast tagasitõmbumist töötas ta pangandussektoris ja juristina. 2019. aastal sai ta Luksemburgi Kaubanduskoja presidendiks. 2022. aastal valiti ta ka Euroopa kaubandus- ja tööstuskodade katusorganisatsiooni Eurochambres presidendiks.
2023. aastal naasis ta Luksemburgi poliitikasse ja valiti Kristlik-Sotsiaalse Rahvapartei esikandidaadiks parlamendivalimistel, mille tema partei võitis. Alates 2023. aasta novembrist on ta juhtinud CSV ja liberaalse DP koalitsioonivalitsust. Alates märtsist 2024 on ta olnud ka CSV partei esimees.
Alates 1982. aastast õppis ta õigusteadust Luksemburgi ülikoolis ja Panthéon-Sorbonne'i ülikoolis. 1987. aastal sai ta võrdleva õiguse ja õigusfilosoofia magistrikraadi Cambridge'i Ülikoolist ning 1988. aastal Harvardi ülikoolist. Ta on täiendanud end Harvardi Kennedy Koolis.
1994. aastal valiti ta esimest korda Chrëschtlech-Social Vollekspartei esindajana Luksemburgi parlamenti. Ta oli 31. juulist 2004 kuni 22. veebruarini 2006 Luksemburgi kaitseminister ja 23. juulist 2009 kuni 4. detsembrini 2013 Luksemburgi rahandusminister.
17. novembrist 2023 on ta Luksemburgi Suurhertsogiriigi peaminister.
Isiklikku.
Ta on abielus ja tal on kaks last.
Viljandi - kindla tulevikuga kodulinn

Viljandi - kindla tulevikuga kodulinn ": Eesti Keskerakonna Viljandi linna osakonna ajaleht."
Eesti Keskerakonna ajaleht ilmub ebaregulaarselt Viljandis alates 2017. aastast. 2021 aastaks oli ilmunud kokku vaid 9 numbrit.
Peatoimetajaks Helmut Hallemaa.
Rosen Željazkov

Rosen Dimitrov Željazkov (bulgaaria keeles "Росен Димитров Желязков"; sündinud 5. aprillil 1968 Sofias) on Bulgaaria poliitik. Ta on 16. jaanuarist 2025 Bulgaaria peaminister.
Ta lõpetas Sofia Ülikooli õigusteaduse erialal ja töötas aastaid juristina. Ta on töötanud ka Suur-Sofia omavalitsuse sekretärina (2003–2009) ja ministrite nõukogu peasekretärina (2009–2011). 2014. aastal määrati ta peaministri nõunikuks haldusreformi ja e-valitsemise valdkonnas. Aastatel 2016–2018 juhtis ta e-valitsuse agentuuri. Ta oli 20. septembrist 2018 kuni 12. maini 2021 Bulgaaria transpordi-, IT- ja kommunikatsiooniminister. Ta on valitud seitsmeks ametiajaks parlamendiliikmeks ja ühe korra parlamendi spiikriks (19. aprillist 2023 kuni 25. aprillini 2024).
16. jaanuarist 2025 on ta Bulgaaria peaminister.
Väino Esken

Väino Esken (27. jaanuar 1922 Lääne-Kadapiku talu, Leesi, Kuusalu kihelkond – 18. veebruar 2009 Eskilstuna, Rootsi) oli eesti ühiskonnategelane Rootsis.
Teise maailmasõja ajal ta sõdis 200. jalaväerügemendi koosseisus ja hiljem põgenes Eestist Rootsi.
Sõja järel elas ta Eskilstuna linnas Rootsis ja töötas AB Bolinder-Munktellis revidenina. Oli välis-eesti ühiskondlikus tegevuses väga aktiivne. Oli Eesti Rahvusliku Koostöö Keskuse ja Eesti Vigastatud Sõjameeste Ühingu auliige, Eskilstuna Eesti Rahvusfondi esimees ja JR200 Sõprusühingu esimees. 
Kogu eksiilis elatud elu jooksul kogus ta suure raamatukogu ning koondas ajaloo- ja ühiskonnateemalisi arhiivimaterjale, mille ta annetas Kuusalu vallale.
Väino Esken suri 18. veebruaril 2009 Eskilstunas, ta maeti 12. juunil 2009 Tallinna Metsakalmistu Soomepoiste matmisalale.
Bolnisi Sioni kirik

Bolnisi Sioni (Georgian: ბოლნისის სიონი) ehk Bolnisi Sioni katedraal on Gruusia Õigeusu Kiriku basiilika Gruusias Khvemo Kharthli piirkonnas Bolnisis. Pühakoda ehitati piiskop Davidi kirikupeaks olemise ajal aastail 478–493 ja on vanim säilinud kirik Gruusias.
Kirjeldus.
Ruumivormilt on kirik sellele piirkonnale sellel ajaperioodil omane kolmekirikubasiilika: kiriku löövid pole pearuumist eraldatud mitte arkaadidega, vaid seinaga. Kiriku peasissepääs on kiriku lõunaküljes nagu Süüria kirikutel, lõunaseinas asuvad sambad lasevad lõunalöövil mõjuda sammastega lõunaeeskojana. Teine sissepääs on kiriku läänekülje keskel. 
Bolnisi Sioni katedraalil leiduvad raidkirjad on vanimad tekstid gruusia tähestikus. Kiriku raiddekoori stiilis on nähtud ühisjooni Sassaniidide kunstiga. See näitab, et riik oli sel perioodil kontaktis Sassaniidide Pärsiaga. Kiriku lõuna- ja keskosa kaunistavad väänlevad ja rulluvad viinapuuväädid, arabeskid ja lehestikumotiivid, mis meenutavad naabermaade Iraani, Armeenia ja Lähis-Ida kunsti. Osa lõunafassaadist on kaetud uuema ühtlase suurusega tahutud kantkividest seinaga.
Malaita

Malaita on saar Melaneesias Saalomoni saarestikus. 
Saare pindala on 4307 km². Saar on 160 km pikk ja 27 km lai.
Malaita saar kuulub Saalomoni Saartele ja moodustab põhiosa Malaita provintsist.
2021. aastal elas saarel 161 832 inimest. Suurim linn on Auki.
Malaital räägitakse kümmekonda Malai-Polüneesia keelte Lõuna-Saalomoni rühma keelt, sealhulgas areare, baegu, fataleka, kvaio, kvarae, lau, saa, toabaita ja vala keelt.
Sädemed (ajakiri 1946)

"Sädemed" : Tasuja rühma ajakiri oli eestikeelne ajakiri, mis ilmus 1946–1949 Saksamaal.
Ajakiri oli eestikeelne ja ilmus Teise maailmasõja järgsel ajal Saksamaal Oldenburgi linnaosas Ohmstedes Eesti sõjapõgenike laagris ning oli suunatud eesti pagulaskonnale
Ilmus iga kahe nädala tagant 1946-1948 ja 1949 aastal ilmus ühe korra 24. veebruaril.
Reinhold Birkenfeldt

Reinhold Birkenfeldt (sündinud 16. juunil 1934 Tallinnas) on eesti reumatoloog.
Ta lõpetas 1960 Tartu Riikliku Ülikooli arstiteaduskonna cum laude, 1968 meditsiinikandidaat, 1988 doktor.
Olnud arst Kuressaares, Tartus ja Jõgeval, Tartu Ülikooli arstiteaduskonna dotsent, 1989–1999 professor, seejärel emeriitprofessor.
Eesti Reumatoloogia Seltsi ja Saaremaa Arstide Seltsi auliige.